Алексей Сиднев

**Сиднев Алексей Матвеевич** (1907, Сарытау — 1958) — совет дәүләт иминлеге органнары хезмәткәре, генерал-майор, Татарстан АССР дәүләт иминлеге министры (1947—1948), Германиядә И.А. Серовның шәхси ярдәмчесе һәм урынбасары  (1944—1946).

1939 елдан 1944 елга кадәр — Ленинград хәрби округының, Төньяк-Көнбатыш фронтның (1941 ел) НКВД махсус бүлекләре башлыгы, Ленинград хәрби округының хәрби контрразведкасы башлыгы. 1931 елдан бирле ВКП(б) әгъзасы.

## Биографиясе
Алексей Матвеевич Сиднев 1907 елда Сарыутауда кочегар гаиләсендә туа. 1924—1928 елларда — тимер юлда эшче. 1928 елда Сарытау эшчеләр университетын тәмамлый.

1928 елдан РККАда. 1928-1932 елларда — Ленинград хәрби-инженерлык мәктәбе курсанты. 1932 елдан - Ерак Көнчыгышта инженер батальонында взвод командиры, рота командиры. 1936—1939 елда РККА хәрби-инженер академиясендә укуда өч курсны тәмамлый.

1939 елдан дәүләт иминлеге органнарында. 1939 елның февраленнән 1941 елның февраленә кадәр-Ленинград хәрби округы НКВДның Махсус бүлеге башлыгы. Совет-фин сугышы вакытында (1939—1940) — Төньяк-Көнбатыш фронты НКВДның Махсус бүлеге башлыгы. 1941 елның февраль-июль айларында-Ленинград хәрби округының 3нче бүлеге (хәрби контрразведка) башлыгы.

1941 елның июлендә — Төньяк фронтның Махсус бүлеге башлыгы урынбасары, 1941 елның августыннан 1942 елның маена кадәр — Ленинград фронтының НКВД Махсус бүлеге башлыгы урынбасары. 1942 елның маеннан 1943 елның апреленә кадәр — Карелия фронтының НКВД махсус бүлеге башлыгы. 1943 елның апреленнән 1944 елның мартына кадәр — Карелия фронты СМЕРШ контрразведка идарәсе башлыгы. 1944 елның март аенда Баш контрразведка идарәсе СМЕРШ карамагында. 1944 елның июненнән 1945 елның июненә кадәр — 1 нче Белоруссия фронтының СМЕРШ башлыгы урынбасары. 1945 елның июнь — ноябрь айларында Германиядә  Совет оккупация гаскәрләренең  контрразведка идарәсе СМЕРШ  башлыгы урынбасары  1945 елның маеннан алып 1947 елның декабренә кадәр-Берлинда НКВД-МГБ оперекторы башлыгы. 1947 елның декабрендә-1948 елның гыйнварында — Татарстан АССР дәүләт Иминлек министры..

1948 елның 31 гыйнварында «трофей эше» буенча кулга алына. 1951 елның 16 октябрендә СССР МГБ махсус Киңәшмәсе белән психиатрия хастаханәсендә мәҗбүри дәвалануга хөкем ителә. 1953 елның 27 июлендә СССР Эчке эшләр министрлыгының 3нче идарәсе карары белән чик кую чарасы үзгәртелә, шул сәбәпле сак астыннан азат ителә. 1953 елның 31 июленнән «дискредитация фактлары буенча» Эчке эшләр министрлыгыннан азат ителә.

1958 елда вафат була. Яңа Волков зиратына җирләнә.

## Хәрби һәм махсус исемнәр

* Өлкән лейтенант
* Дәүләт иминлеге майоры (04.02.1939)
* Дивизия комиссары (06.1941)
* Дәүләт иминлеге буенча өлкән майор (23.02.1942)
* Дәүләт иминлеге комиссары (14.02.1943)
* Генерал-майор (26.05.1943)

## Бүләкләре

* Кызыл Байрак ордены (15.01.1940)
* 2 нче дәрәҗә Суворов ордены  (31.05.1945)
* 2 нче дәрәҗә Кутузов ордены (06.04.1945)
* 1 нче дәрәҗә  Ватан сугышы ордены  (28.10.1943)
* 2 Кызыл Йолдыз ордены (16.08.1936, 03.11.1944)
* 3 нче дәрәҗә  Виртути Милитари ордены (Польша)
* 2 нче сыйныф  Грюнвальд Тәресе  ордены  (Польша)
* "НКВДның атказанган хезмәткәре"  билгесе (02.02.1942)

## Моны да карагыз

## Искәрмәләр

## Чыганаклар

## Сылтамалар

Төркем:СБКФ әгъзалары
Төркем:Совет-фин сугышында (1939-1940) катнашучылар
Төркем:Генерал-майорлар (ССРБ)
Төркем:Әлифба буенча шәхесләр
Төркем:«Берлинны алу өчен» медале белән бүләкләнүчеләр
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:Кызыл Йолдыз ордены кавалерлары
Төркем:I дәрәҗә Ватан сугышы ордены кавалерлары
Төркем:II дәрәҗә Кутузов ордены кавалерлары
Төркем:II дәрәҗә Суворов ордены кавалерлары
Төркем:Кызыл Байрак ордены кавалерлары
Төркем:1958 елда вафатлар
Төркем:Сарытауда туганнар
Төркем:1907 елда туганнар